**Johdanto**

Liikenne- ja viestintäministeriö pyytää lausuntoanne luonnoksesta hallituksen esitykseksi eduskunnalle kansainvälisen merenkulun turvalaitejärjestön perustamisesta tehdyn sopimuksen hyväksymiseksi ja voimaansaattamiseksi sekä yleissopimusta koskevasta asetusluonnoksesta.

**Tausta**

IALA (International Association of Marine Aids to Navigation and Lighthouse Authorities) eli kansainvälinen majakkaliitto vastaa väylänpitoa, merenkulun turvalaitteita, navigointi- ja informaatiojärjestelmiä sekä liikenteen-ohjausta koskevien suositusten laatimisesta. IALA on alun perin Ranskan kansallisella lailla perustettu yksityisoikeudellinen yhdistys.

Kansainvälinen majakkaliitto päätti vuoden 2014 yleiskokouksessa yksityisoikeudellisen yhdistyksen muuttamisesta kohti kansainvälistä valtioiden välistä järjestöä, jolloin siitä tulisi kansainvälisen merenkulun turvalaitejärjestö. Statuksen muuttaminen edellyttää valtiosopimusta, jonka valtiot ratifioivat omien kansallisten menettelyjensä mukaisesti. Esityksen valmistelua on edeltänyt sopimuksen kansainvälinen valmistelu IALA:n neuvostossa sekä sen oikeudellisessa elimessä (Legal Advisory Panel, LaP), jossa Suomen edustajina ovat toimineet Väyläviraston virkamiehet. Tavoitteena on parantaa ja edistää merenkulun turvallisuutta, taloudellisuutta ja suorituskykyä sekä yhtenäistää merenkulun turvalaite- ja alusliikennepalveluita kansainvälisesti. Sopimuksella pyritään vastaamaan meriturvallisuuteen liittyviin huoliin, luomaan viranomaisohjeistusta hyvistä käytännöistä sekä vahvistamaan hyvää hallintoa ja harmonisointia. Statusmuutoksella kansainväliseksi järjestöksi tavoitellaan järjestön suositusten painoarvon lisäämistä.

Esitys sisältää ehdotuksen blankettilaiksi, jolla sopimuksen lainsäädännön alaan kuuluvat määräykset saatettaisiin voimaan kansallisesti. Valtiosopimuksen voimaantulosta ja muista kuin lainsäädännön alaan kuuluvista määräyksistä sekä lain voimaantulosta säädettäisiin valtioneuvoston asetuksella.

**Vastausohjeet vastaanottajille**

Lausunto pyydetään antamaan vastaamalla lausuntopalvelu.fi:ssä julkaistuun lausuntopyyntöön <https://www.lausuntopalvelu.fi/FI/Proposal/Participation?proposalId=4d1c2cd9-2147-4f3a-8619-0a5afc9b8bea>. Lausuntoa ei tarvitse lähettää erikseen sähköpostitse tai postitse. Myös muut kuin lausuntopyynnön vastaanottajat voivat antaa lausuntonsa hallituksen esityksen luonnoksesta sekä asetusluonnoksesta.

Lausunnon antaakseen vastaajan tulee rekisteröityä ja kirjautua lausuntopalvelu.fi-palveluun.

Tarkemmat ohjeet palvelun käyttämiseksi löytyvät lausuntopalvelu.fi-sivustolta (Ohjeet > Käyttöohjeet). Palvelun käyttöönoton tukea voi pyytää osoitteesta lausunto.om@om.fi.

Huomaattehan että kaikki lausunnot ovat julkisia ja ne julkaistaan lausuntopalvelu.fi:ssä.

**Aikataulu**

Lausunto pyydetään toimittamaan liikenne- ja viestintäministeriölle viimeistään 17.6.2022.

**Valmistelijat**

Lisätietoja asiassa antaa hallitussihteeri Iida Huhtanen p. 050 567 4496, etunimi.sukunimi@gov.fi.

**Linkit**

https://www.iala-aism.org/the-igo-project/

**Jakelu**

Ulkoministeriö

Oikeusministeriö

Sisäministeriö

Puolustusministeriö

Valtiovarainministeriö

Opetus- ja kulttuuriministeriö

Maa- ja metsätalousministeriö

Työ- ja elinkeinoministeriö

Sosiaali- ja terveysministeriö

Ympäristöministeriö

Liikenne- ja viestintävirasto Traficom

Ålands landskapsregering

Väylävirasto

Traffic Management Finland Group

Furuno Finland Oy

Navielektro ky

Sabik Oy

Meritaito Oy

VTS Finland